اظہر خان

محمد اظہر خان(پیدائش: 7 ستمبر 1955ء گوجرانوالہ، پنجاب)ایک پاکستانی کرکٹر ہے۔ انہوں نے ایک ٹیسٹ میچ میں پاکستان کی نمائندگی کی وہ سیدھے ہاتھ کے بلے باز اور سیدھے بازو کے سلو اف بریک باولر تھے انہوں نے پاکستان کے علاوہ حبیب بینک لمیٹیڈ،لاہور ،پالستان انٹر نیشنل ائیر لائنز، پاکستان یونیورسٹیز،اور پنجاب کی طرف سے کرکٹ مقابلوں میں حصہ لیا انہوں بعد میں بطور میچ ریفری کے طور پر بھی اپنے فرائض ادا کئے۔

فرسٹ کلاس کیرئیر
اظہر خان نے 1972ء سے 1993ء تک پاکستان میں فرسٹ کلاس کرکٹ کھیلی۔ 1974-75ء میں بہاولپور کے خلاف پاکستان یونیورسٹیز کے لیے ان کا سب سے زیادہ اسکور 209 ناٹ آؤٹ تھا۔ ایک سال بعد، بہاولپور کے خلاف بھی، اس نے لاہور اے کے لیے 203 رنز بنائے۔

اوور 50 ورلڈ کپ کی نمائندگی
فروری 2020ء میں، انہیں جنوبی افریقہ میں 50 سال سے زیادہ عمر کے کھلاڑیوں کے کرکٹ ورلڈ کپ کے لیے پاکستان اسکواڈ میں شامل کیا گیا تاہم، ٹورنامنٹ کو تیسرے راؤنڈ کے میچوں کے دوران کورونا وائرس کی وجہ سے اسے منسوخ کر دیا گیا تھا۔

ٹیسٹ کرکٹ میں آمد
اظہر خان ایک موثر سپن آل راونڈر ہونے کے باوجود صرف ایک ٹیسٹ میں حصہ لے سکے انہیں 80-1979ء میں آسٹریلیا کے خلاف لاہور ٹیسٹ میں ٹیم کا حصہ بنایا گیا تھا انہوں نے نویں نمبر پر بیٹنگ کرتے ہوئے 14 رنز بنائے جبکہ مجموعی طور پر انہیں 3 اوور کرنے کا موقع ملا دو اوور پہلی اننگ میں اور ایک اوور دوسری اوور میں جہاں انہوں نے ایلن بورڈر کی اکلوتی وکٹ حاصل کی

اعداد و شمار
محمد اظہر خان  نے 1 ٹیسٹ میچ کھیلا جن کی 1 اننگز میں انہوں نے 14 رنز کا مجموعہ ترتیب دیا۔ 14.00 کی اوسط سے بننے والے اس رنز میں 14 ان کا سب سے زیادہ سکور تھا۔ جبکہ 159 فرسٹ کلاس میچوں کی 244 اننگز میں 38 مرتبہ بغیر آئوٹ ہوئے محمد اظہر خان نے 7733 رنز 37.53 کی اوسط سے بنائے۔ 209 ناقابل شکست رنز ان کا کسی ایک اننگ کا سب سے زیادہ سکور تھا۔ 16 سنچریاں اور 42 نصف سنچریاں بھی اس میں شامل تھیں محمد اظہر نے ٹیسٹ میں ایک جبکہ فرسٹ کلاس میں 122 وکٹ حاصل کئے جس میں 6/134 ان کی بہترین کارکردگی تھی جس کے لیے انہیں 25.62 کی اوسط حاصل ہوئی تھی ۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1955ء کی پیدائشیں
بقید حیات شخصیات
پاکستان انٹرنیشنل ایئر لائنز کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پاکستانی جامعات کے کرکٹ کھلاڑی
حبیب بینک لمیٹڈ کے کرکٹ کھلاڑی
گوجرانوالہ کے کرکٹ کھلاڑی
لاہور اے کے کرکٹ کھلاڑی
لاہور سٹی کے کرکٹ کھلاڑی
گوجرانوالہ سے کرکٹ کھلاڑی
ویکی ڈیٹا سے مطابقت رکھنے والی مختصر تفصیل